После абдикације кнеза Милоша 1839. напустио је Србију и вратио се у своје родно место где се посветио писању историје Српске револуције и владавине кнеза Милоша Обреновића. До краја живота је писао и уређивао своје дело "Историјски оглед о устанцима и самосталности Србије 1804-1850" на француском језику које су постхумно довршила и објавила његова браћа Феличе и Микеланђело. Кунибертову историју је 1901. године превео на српски језик Миленко Веснић под насловом "Српски устанак и прва владавина Милоша Обреновића 1804-1850." Дело је доживело и реиздање у два тома 1988. у Просветиној библиотеци "Баштина" са поговором Душана Т. Батаковића.